ועדת החינוך, התרבות והספורט, כנסת 18, פרוטוקול מספר 551, 2012-02-01 10:00

אלכס מילר: אני מתכבד לפתוח את ישיבת ועדת החינוך, התרבות והספורט.

אלכס מילר: על סדר היום צו רישוי עסקים (פטור מחובת רישוי לקייטנות) (תיקון), התשע"ב-2012.

גרנר: בוקר טוב, אשר גרנר, ראש אגף רישוי עסקים במשרד הפנים.

גרנר: למעשה זה צו רישוי עסקים שאנחנו מבקשים מהוראת שעה שהוועדה אישרה להפוך אותו לצו קבוע.

גרנר: בזמנו הייתה התניה עד שמשרד החינוך יוציא תקנות.

גרנר: התקנות יצאו ואושרו על ידי חברי הוועדה.

גרנר: לכן הבאנו את הצו לאישור הוועדה כאשר הוספנו מתוך אותו צו רק את תיקון העלות: עלות האגודה הלאומית לילדים אוטיסטיים.

גרנר: הם היו גם בישיבת הוועדה הקודמת.

גרנר: אנחנו מבקשים את אישור הוועדה.

אלכס מילר: תודה.

אלכס מילר: רבותיי, הערות כלליות לצו.

אלכס מילר: יש הערות?

אלכס מילר: איןף.

מירב ישראלי: אני מקריאה.

מירב ישראלי: צו רישוי עסקים (פטור מחובת רישוי לקייטנות) (תיקון), התשע"ב-2012.

מירב ישראלי: בתוקף סמכותי לפי סעיף 2ג לחוק רישוי עסקים, התשכ"ח-1968, ובאישור ועדת החינוך, התרבות והספורט של הכנסת, אני מצווה לאמור: 1.

מירב ישראלי: בתוספת לצו רישוי עסקים (פטור מחובת רישוי לקייטנות), התשנ"ח-1998 - (1) במקום פרט 3 יבוא: "3.

מירב ישראלי: רשות מקומית, תאגיד עירוני כמשמעותו בסעיף 249א לפקודת העיריות או תאגיד אשר מטרותיו הן בתחום הסמכויות והתפקידים של מועצה מקומית כמשמעותה בפקודת המועצות המקומיות, ובו יש למועצה מקומית לפחות מחצית ההון או מחצית כוח ההצבעה ובלבד שתאגיד כאמור פועל באתר הקבע שלו וקיבל אישור להקמת תאגיד משר הפנים".

מירב ישראלי: (2) בפרט 4, אחרי "מתנ"ס עירוני" יבוא "או מתנ"ס הפועל בפיקוח החברה למתנ"סים מרכזים קהילתיים בע"מ".

מירב ישראלי: (3) אחרי פרט 22 יבוא: "23.

מירב ישראלי: היכלי עונג.

מירב ישראלי: תנועת הנוער הדרוזית.

מירב ישראלי: תנועת הנוער הלאומי.

מירב ישראלי: אלו"ט – אגודה לאומית לילדים אוטיסטים".

מירב ישראלי: ביטול צו רישוי עסקים (פטור מחובת רישוי לקייטנות) (הוראת שעה), התשע"א-2011 – בטל.

אלכס מילר: יש הערות?

יוסי לוי: אני מבקש הערה אחת.

יוסי לוי: לגבי תנועת הנוער הלאומי, הם כבר אחרי תהליך של איחוד עם תנועת בית"ר אצלנו במשרד החינוך, בתקנה של תנועות הנוער.

אלכס מילר: אתה רוצה להוסיף את המילה בית"ר.

יוסי לוי: כן.

יוסי לוי: מספר העמותה נשאר של אותה עמותה של נוער לאומי אלא שהם שינו את שמם לנוער לאומי-בית"ר.

מירב ישראלי: אבל בית"ר קיימת.

מירב ישראלי: אם כך, צריך לתקן את 10.

מירב ישראלי: אם כן, בית"ר לא נכון.

מירב ישראלי: השאלה האם צריך לתקן את סעיף 10 ובפרט 10 לכתוב בית"ר, הנוער הלאומי.

יוסי לוי: תנועת הנוער הלאומי-בית"ר.

מירב ישראלי: אנחנו חייבים את שם העמותה.

יוסי לוי: תנועת הנוער הלאומי-בית"ר.

מירב ישראלי: זה סופי?

מירב ישראלי: ברשם העמותות?

יוסי לוי: כן.

מירב ישראלי: זה מקובל גם עליהם?

יוסי לוי: בוודאי.

יוסי לוי: זאת הייתה בקשה שלהם.

מירב ישראלי: אני שואלת כי הם לא כאן.

ערן גלזר: אני כאן בשמם.

ערן גלזר: כפי שיוסי מתאר, אלה תנועות שהתאחדו.

מירב ישראלי: אם כן, אני משנה את פסקה (10).

קריאה: אפשר למחוק את 25.

יוסי לוי: אבל הנוער הלאומי לא מופיע ב-(10).

מירב ישראלי: אנחנו נתקן את (10).

מירב ישראלי: נכתוב תנועת הנוער הלאומי-בית"ר.

מירב ישראלי: אנחנו מוחקים את 25.

אלכס מילר: עוד משהו?

אלכס מילר: משרד הפנים, קיבלתם את התיקון?

גרנר: כן.

אלכס מילר: אושר פה אחד.

אלכס מילר: הישיבה נעולה.

אלכס מילר: תודה.